**Zápisnica č. 01/2025**

**zo zasadnutia komisie pre PR a internú komunikáciu**

**zo dňa 27. februára 2025 (09:30 hod – 11:00 hod)**

**Prítomní**

Členovia komisie: L. Dumitrescu (on-line), Peter Huba (on-line), Mária Sčureková (on-line), Marcela Bošková (on-line), Ladislav Pompura (on-line), Mária Sameková (osobne).

Hostia: Adriana Horváthová, Martina Rybanská

**Program**

1. **Mediálny komunikačný plán 1. polrok 2025**
2. **Formát Daňovín**
3. **Prezentácia SKDP na sociálnych sieťach**
4. **Rôzne** 
   * nový web
   * „posolstvo“ daňového poradenstva

Na úvod bola prítomným predstavená p. Martina Rybanská, ktorá k nám od 1. februára 2025 nastúpila na pozíciu špecialistu pre PR a internú komunikáciu. Aktuálne má zazmluvnený polovičný pracovný úväzok.

**K bodu 1 programu: Mediálny komunikačný plán 1. polrok 2025**

Pani Martina Rybanská pripravila na dnešné zasadanie návrh Mediálneho komunikačného plánu na 1. polrok 2025, ktorý predstavila prítomným spolu s ďalšími návrhmi na zintenzívnenie mediálnej viditeľnosti profesie daňového poradcu:

* plánované komunikačné témy (uviedla, že sa môžu upravovať/dopĺňať podľa aktuálnej situácie),
* navrhovaný bod týkajúci sa zjednotenia komunikácie za SKDP objasnila podrobnejšie tak, že zámerom bolo, aby sme mali prehľad o vystúpeniach daňových poradcov v médiách z dôvodu ich následnej prezentácie na našom webe, sociálnych sieťach. Zároveň by považovala za vhodné, keby niektoré krízové a komunikačne náročné témy boli komunikované formou jednotného stanoviska, čo však vzhľadom na možnú rôznorodosť názorov a možnosť jednotlivými poradcami prezentovať vlastné názory, nie je úplne možné. Pomohlo by však, keby sme mali aspoň prehľad (čiastočne ho získame z monitoringu médií, ktorý odoberáme).

Vedúca komisie k tomuto bodu uviedla, že by mohlo byť pomôckou vypublikovanie tzv. „komunikačného ťaháčika“ pre daňových poradcov. Mohol by obsahovať návrhy ako komunikovať s médiami, ako vystupovať, informácia, že svojim vystúpením prezentujú aj komoru a ostatných kolegov, ako je možné dosiahnuť väčší dosah svojich príspevkov, ako kultivovať značku… zároveň by sme v ňom mohli poukázať na to, ako môže komora prispieť k ďalšiemu šíreniu výstupu daňového poradcu.

Zároveň vedúca navrhla pripraviť krátke školenie na tému „Tipy a triky ako sa pripraviť na vystúpenie pred kamerou“.

* návrh upraviť súčasný podcast (aktuálne podcast je prehovoreným spravodajcom) max na dĺžku do 5 minút formou výberu najzaujímavejších informácií zo Spravodajcu. Zároveň navrhla, že by bolo vhodné, keby sme aspoň na začiatok raz mesačne mali aj podcast formou rozhovoru s daňovým poradcom na zaujímavé, aktuálne témy.
* usporiadavať pracovné raňajky s novinármi a to nielen na aktuálne legislatívne témy, ale aj na iné odborné témy ako formu udržiavania priebežného kontaktu s médiami.

V ďalšej časti sa prítomní venovali otázke vystupovania p. Rybanskej v médiách formou prezentovania v médiách. Pani Rybanská deklarovala ochotu vystúpiť v médiách v prípadoch, kedy pôjde o komunikáciu nenázorových informácií, t.j. kedy bude novinárom poskytovať len informácie týkajúce sa legislatívnych faktov bez názorov svojich alebo kohokoľvek z SKDP, iba ak by bola poverená inak. Zároveň informovala prítomných, že každý materiál, ktorý pripravuje, komunikuje s daňovým poradcom.

Taktiež sme diskutovali s prítomnými, či súhlasia s tým, aby k tlačovým správam, ktoré zasielame, nahrala krátky zvukový záznam, nakoľko zo skúseností sú takéto správy viac preberané médiami.

V rámci diskusie bolo uvedené:

Marcela Bošková: uviedla, že s návrhmi súhlasí, nevedela, že máme podcast (sľúbili sme zintenzívniť v tomto smere komunikáciu 😊) Zároveň uviedla, že zjednotené prezentovanie niektorých tém by bola dobrá vec pri niektorých témach – napr. spoločne komunikovať problémy transakčnej dane, avšak tzv. „servisné“ témy nie je potrebné komunikovať jednotne. V časti tzv. „ťaháčiku“ považuje za vhodné vhodne odkomunikovať daňovým poradcom benefity, aké získajú spoluprácou s komorou.

Ladislav Pompura uviedol, že súhlasí, aby boli fakty a nahrávky zvukov v tlačovým spávam pripravované a prezentované p. Rybanskou.

Marta Sčureková tiež uviedla, že súhlasí.

Mailové stanovisko p. Alici Orda Oravcovej zo dňa 17.2. 2025, ktorá sa dnešnej komisie nezúčastnila ku koordinovaniu komunikácie: „Dovolím si upozorniť, že uvedené sme riešili už x-krát odkedy vznikla PR komisia. Ten, kto napísal túto tézu si neuvedomil, že neexistuje odborné stanovisko komory. Kto z komory má správne stanovisko? Lebo prezidentka nie je štatutár pre odbornú tému. Garantom nie je ani vedúci komisie. Koho názor je ten správny? Lebo jedinou osobou by mal byť súd (áno, nepíšem, že je, vzhľadom na niektoré rozhodnutia).... Preto v minulosti bolo rozhodnuté, že nie je možné uvádzať stanovisko v mene komory, preto sa aj ja snažím vystupovať ako odborník na dane a odvody, aby som predišla akýmkoľvek hejtom z komory. Áno, bolo rozhodnuté, že je možné hovoriť o tom, že daňový poradca je členom Slovenskej komory daňových poradcov, ale prezentuje svoje názory.

Neodporúčam, aby ste žiadali novinárov o poskytovanie stanovísk komoru, to ich bude obťažovať a komoru už nebudú kontaktovať vôbec (lebo budú viac kontaktovať FO). Ako chcete zabezpečiť elimináciu duplikácie tém? Veď to je štandardné, že každá redakcia si urobí článok alebo rozhovor s kým chce a ako chce. Doteraz som sa vyjadrila napríklad aj pre STVR 4-krát k daňovému bonusu a 3 krát pre TV JOJ atď. Ja si myslím, že skôr by mala komora riešiť, ako prehlušiť niektoré osoby, ktoré nie sú daňovými poradcami a uvádzajú do médií neodborné a nesprávne informácie.“

Na základe mailovej žiadosti zo dňa 20. februára 2025 uvádzame do zápisu stanovisko p. Alici Orda Oravcovej, ktorá sa dnešnej komisie nezúčastnila k vystupovaniu p. Rybanskej v médiách: „Pani Rybanská vystupovala v mene SKDP v RTVS k téme Ročného zúčtovania dane. Slovenská komora daňových poradcov je združením podnikateľov - daňových poradcov. Poradcovia nie sú v SKDP zamestnanci a v SKDP nie je ani podriadeno-nadriadený vzťah. Vystupovanie v médiách propaguje nie len SKDP ale aj samotného poradcu a môže prispieť k zvýšeniu jeho obratu. Inak je to na Finančnej správe SR. Preto trvám na názore, že pani Rybanská nie je oprávnenou osobou na vystupovanie v mene SKDP v médiách na odborné témy. Nie je členkou SKDP a nie je oprávnená v mene SKDP vyjadrovať odborné názory, i keď iba k ročnému zúčtovaniu dane. Preto žiadam uviesť v zápise, že vyzývam, aby sa tento postup neopakoval. Namiesto toho odporúčam, aby si komora zabezpečila zoznam poradcov, ktorí majú záujem o svoje prezentovanie a sú schopní odborne komunikovať, aby boli odporučení komorou. Aj ja - ak nemôžem dať odborné vyjadrenia, potom odporúčam našich kolegov, na ktorých sa môžu médiá obrátiť.“

Mail p. Orda Oravcovej z 21.2.2025: „Dovolím si poopraviť, že o zastupovaní  "hovorkyne" už bolo rozhodnuté, keď Lucia bola tuším v TA3, kedy členská základňa mala významné výhrady k tomuto počinu. Preto sa vystupovanie hovorkyne na verejnosti zamietlo vzhľadom na argumenty, ktoré som už uviedla. Či pani Rybanská bude prezentovať čokoľvek, nie sme Finančná správa, ak si zoberieme aj Advokátsku komoru, aj tam tajomník, ktorý vystupoval za komoru bol jej členom. Teda, nemyslím si, že túto tému máme otvárať, keďže bola už riešená a nemusíme každých 5 rokov hľadať koleso. Samozrejme, ak by bolo uskutočnené reprezentatívne hlasovanie, že členovia komory súhlasia s tým, že oni nebudú chodiť do médií, lebo tam bude chodiť pani Rybanská,potom si viem predstaviť túto zmenu.“

(pozn. zapisovateľa: podnet sa týka pravdepodobne zápisu z 5. septembra 2016 v rámci ktorého bolo uvedené: „Komunikácia na verejnosť NEMÁ obsahovať: Publikovanie členov – tento výstup sa nemá spájať so značkou SKDP, má to byť individuálna prezentácia jednotlivého člena SKDP, profesionála, daňového poradcu. Má ísť o jeho prezentáciu, prezentáciu konkrétnej firmy. Zodpovednosť aj riziká rovnako ako benefity takejto prezentácie znáša každý jednotlivý člen.)

Zároveň pani Oravcová v maili adresovala komore žiadosť: „Aby sme ešte mali dostatok informácií na zasadnutie - prosím o zaslanie informácie, v akej forme, na koľko hodín a v akej výške bolo dohodnuté odmeňovanie pani Rybanskej.“ Tento podklad nebol členom komisie zaslaný z dôvodu ochrany osobných údajov. Na zasadaní však dostali informáciu o polovičnom pracovnom úväzku p. Rybanskej, pričom jej finančné ohodnotenie zodpovedá polovičnému mzdovému ohodnoteniu zamestnancov komory s obdobným pracovným zaradením a kvalifikáciou.

**Záver: Komisia pre PR a internú komunikáciu vzala na vedomie Mediálny plán pre 1. polrok 2025, poverila kanceláriu vypracovaním „komunikačného ťaháčiku“, zrealizovaním školenia ako vystupovať v médiách a odporúča prezídiu poveriť p. Rybanskú vo veci komunikácie s médiami ohľadom nenázorových tém (prioritne však budú oslovovaní daňoví poradcovia) a realizáciou krátkych nahrávok k tlačovým správam.**

**Zároveň komisia žiada prezídium o usmernenie, v akom rozsahu sa má komisia zaoberať podnetom p. Alici Ordy Oravcovej, nakoľko súčasné rozhodovanie komisie vychádza z iných skutkových okolností ako boli v minulosti.**

Pani Rybanská zároveň poprosila prítomných do budúcna o vzájomnú spoluprácu, o dávanie tipov na prezentovanie profesie daňového poradcu (skúsenosti z praxe, tipy na tlačové správy a pod.) a spätnú väzbu ohľadom jej práce.

**K bodu 2 programu: Formát Daňovín**

Tajomníčka informovala prítomných o žiadosti pani prezidentky ohľadom prezistenia prínosu a sledovanosti Daňovín – daňových novín, ktoré vychádzajú od roku 2021 s cieľom zviditeľniť SKDP v radoch odbornej verejnosti a propagovať sa šírením odborných informácií.

Z pozície užívateľov – daňových poradcov prítomní zhodnotili Daňoviny takto:

Ladislav Pompura: „Čerpám z nich najmä rozhodnutia SD EÚ.“

Mária Sameková: „Niekedy si tam nájdem niečo čo mi ušlo za daný mesiac.“

Graf odpovedí z Formulárov. Názov otázky: Ktorú zo súčasných aktivít hodnotíte ako prínosnú (môžete vybrať aj viac možností):
. Počet odpovedí: 99 odpovedí.Marcelka Bošková: „Ak je cieľom osloviť aj iné skupiny, majú Daňoviny zmysel, inak ho používam rovnako ako kolegovia.“

Adriana Horváthová uviedla, že nemáme finančné náklady na tvorbu Daňovín, spotrebujeme však na to určitý časový fond zamestnancov. Aktuálne evidujeme 1022 dobrovoľných registrácií na odber Daňovín a v rámci vlaňajšieho prieskumu aktivít SKDP, ktorého sa zúčastnilo 99 daňových poradcov boli výsledky nasledovné:

**K bodu 3 programu: Prezentácia SKDP na sociálnych sieťach**

Členom komisie bol predložený materiál ohľadom aktuálneho stavu sociálnych sietí, z ktorého o.i. vyplýva:

* rast počtu sledovateľov na FB z 3100 v r. 2022 na aktuálny 4800, top FB príspevky: video o daňovom poradenstve, Daňoviny, Bulletin
* ročný nárast sledovateľov LinkedIn + 315, top příspěvky: Skúšky, menovanie Branislava Kováča za pokladníka CFE

Pani Rybanská predstavila prítomným návrh práce so sociálnymi sieťami, ktoré aktuálne po vizuálnej stránke podľa jej názoru sú moderné a graficky jednotné. Navrhla však upraviť obsahovú stránku jednotlivých kanálov:

* LinkdedIn by navrhovala smerovať len na propagovanie odborných informácií
* FaceBook by odporúčala zamerať na širšiu odbornú verejnosť a študentov
* Instagram by bol vhodný na šírenie fotiek a videí z diania v komore

**K bodu 4 programu: Rôzne**

Tajomníčka predstavila prítomným novú webovú stránku [www.new.skdp.sk](http://www.new.skdp.sk) a poprosila členov komisie o prípadné postrehy, návrhy na vylepšenia.

Pani prezidentka požiadla PR komisiu, aby venovala pozornosť aj kontinuálnej osvete s posolstvom, že služba daňového poradenstva pomáha indentifikovať výhodnejšie riešenia a zároveň prináša klientom „kľudný spánok“ => predpisy sú čím ďalej komplikovanejšie, vyžadujú zapojenie odborníka/ daňového poradcu.

Prítomní v tejto veci poverili kanceláriu SKDP nájdením vhodného copywritera, ktorý by v tomto smere navrhol vhodnú textáciu sloganu.

**Z predchádzajúcich úloh:**

**„**p. Droppová požiada pána konzula o návrh programu a ceny podujatia, tajomník následne zrealizuje prieskum vo veci predbežného záujmu medzi členmi.“

* kancelária nemá informácie od p. Droppovej.

**Záver**

Ďalšie stretnutie bude podľa potreby. Vedúca komisie poďakovala prítomným za účasť a spoluprácu.

Zapísala: Adriana Horváthová